proxectonos/corpus_dominio_legal_administrativo_tmp huggingface dataset:
LISTAXE PROVISIONAL DE ASPIRANTES ADMITIDOS E EXCLUIDOS NO PROCESO SELECTIVO PARA A COBERTURA POR FUNCIONARIOS DE CARREIRA DE DÚAS PRAZAS DE PEÓN OPERARIO, INCLUIDAS NA OEP 2017
ADMINISTRACIÓN LOCAL — Municipal — Marín (Persoal, oposicións, 11/09/2018)

Rematado o prazo de presentación de instancias de participación no proceso selectivo, de acordo co previsto nas “Bases do proceso selectivo para a cobertura en propiedade de por funcionarios de carreira de dúas prazas de peón operación incluídas na OEP 2017”, publicadas no Boletín Oficial da Provincia de Pontevedra nº 96 de 21 de marzo de 2018, e cuxa convocatoria foi publicada no Boletín Oficial do Estado de 28 de xuño de 2018, esta Alcaldía no uso das facultades que ten atribuídas polo art.21 da Lei 7/1985 de 2 de abril, Reguladora das Bases de Réxime Local, PRIMEIRO.- Aprobar a listaxe provisional de aspirantes admitidos e excluídos en dito proceso selectivo. Aspirantes provisionalmente admitidos: Aspirantes provisionalmente excluídos e motivo da exclusión: Motivos da exclusión: 1.- non ter ingresado na Tesourería Municipal a taxa por dereitos de exame ou acreditar estar exento do pago da mesma.2.- non aportar fotocopia cotexada do DNI.3.- non aportar fotocopia cotexada da titulación académica esixida ou non acreditar estar en posesión da titulación académica esixida. (*) Co fin de estar exentos da realización do cuarto exercicio, os seguintes aspirantes que figuran cun * poderán aportar copia do certificado oficial acreditativo do coñecemento da lingua galega. SEGUNDO.- Ordear a súa publicación no Boletín Oficial da Provincia de Pontevedra e no Taboleiro de Anuncios da Casa do Concello, concedendo un prazo de DEZ DÍAS HÁBILES, contados a partir do día seguinte a publicación deste anuncio no Boletín Oficial da Provincia de Pontevedra, a fin de que os/as aspirantes excluídos/as poidan emendar os defectos que motivaron a súa exclusión, aportar os orixinais ou copias cotexadas dos méritos alegados no prazo de presentación de instancias, copia cotexada do certificado de coñecemento da lingua galega, así como efectuar reclamacións. Rematado dito prazo de dez días, esta Alcaldía, mediante resolución, aprobará a listaxe definitiva de admitidos e excluídos ao proceso selectivo e procederá á designación dos membros do tribunal cualificador. Na mesma resolución determinarase o lugar, data e hora da celebración do primeiro exercicio, que será publicada no Boletín Oficial da Provincia de Pontevedra e no Taboleiro de Anuncios da Casa do Concello. Así lo dispone la señora la señora Alcaldesa, de que yo, como Secretaria doy fe, en Marín 24 de agosto de 2018. A alcaldesa-presidenta A secretaria accdtal. María Ramallo Vázquez Mª Jesús Iglesias Barreiro
DECRETO DE NOMEAMENTO DE CONCELLEIRO COMO MEMBRO DA XUNTA DE GOBERNO LOCAL
ADMINISTRACIÓN LOCAL — Municipal — Lalín (Outros documentos, notificacións e informacións públicas, 16/10/2018)

O pasado día 26 de xullo de 2018 presentou renuncia ao seu cargo de concelleiro do concello de Lalín don Pedro Miguel Urkiaga Villaraco. Na sesión plenaria celebrada o día 5 de outubro de 2018 tomou posesión o novo concelleiro de CxLalín-CCTT que o substitúe por número de orde da candidatura, don Simon Anthony Colvin Magureanu. No uso das atribucións que me confire o artigo 21 da Lei 7/85, do 2 de abril, Reguladora das Bases do Réxime Local, e en relación ao disposto no artigo 23 de dita Lei, e demais disposicións concordantes do Regulamento de organización, funcionamento e réxime xurídico das entidades locais, aprobado polo Real Decreto 2568/86, do 28 de novembro, Primeiro.- Designar e nomear a don Simon Anthony Colvin Magureanu como membro da Xunta de Goberno Local deste concello de Lalín en calidade de vogal, surtindo efectos esta resolución dende o día de hoxe, 8 de outubro de 2018. Segundo.- Dar conta da presente resolución ao Concello Pleno na primeira sesión plenaria que se celebre. Publíquese no Boletín Oficial da Provincia e notifíquese ao interesado. Mandouno en Lalín o Sr. Alcalde, do que, como secretario xeral, dou fe. Documento asinado electronicamente á marxe. O alcalde Dou fe.–O secretario xeral Rafael Cuíña Aparicio César López Arribas
APROBACIÓN DEFINITIVA DAS BASES DE EXECUCIÓN DO PRESUPOSTO (NÚMERO 50)
ADMINISTRACIÓN LOCAL — Municipal — Poio (Presupostos e cadros de persoal, 02/11/2018)

Con data 03 de outubro de 2018 publicouse no Boletín Oficial da Provincia número 191 o acordo de aprobación inicial adoptado en sesión ordinaria do 25 de setembro de 2018 polo Pleno da Corporación de modificación da Base 50 das Bases de Execución do Presuposto e unha vez rematado o prazo de 15 días hábiles sen presentarse alegación ou reclamación ningunha ao mesmo elévase a definitivo quedando redactado da seguinte maneira: Base de Execución 50— “Establécese para todos os empregados públicos un complemento retributivo desde o primeiro día de incapacidade temporal que, sumado á prestación do réxime xeral da seguridade social, alcance o 100% das retribucións fixas do mes de inicio da incapacidade temporal”. Todo isto de conformidade co establecido na Lei 7/1985, de 2 de abril, de bases de réxime local e Real decreto 2/2004, de 5 de marzo, polo que se aproba o Texto refundido da lei reguladora de facendas locais. ASINADO DIXITALMENTE Á MARXE O Alcalde: Luciano Sobral Fernández
DITAME FAVORABLE Á CONTA ANUAL DO EXERCICIO 2017
ADMINISTRACIÓN LOCAL — Municipal — Mancomunidade Terras de Deza (Presupostos e cadros de persoal, 25/06/2018)

A Comisión Especial de Contas da Mancomunidade Terras de Deza, en sesión extraordinaria celebrada o día 11 de xuño de 2018, ditaminou favorablemente a Conta Anual do exercicio 2017 de conformidade co disposto no art.212 do Real Decreto Lexislativo 2/2004 polo que se aproba o Texto Refundido da Lei 39/1988, de 28 de decembro, Reguladora das Facendas locais, e disposicións concordantes, ábrese un período de 15 días e 8 mais de exposición o público nas dependencias da Mancomunidade contados a partir do día seguinte ó da publicación deste anuncio no B. O. P. P, co fin que os interesados poidan examina-lo expediente e presentar as reclamacións que estimen oportunas. Lalín, a 12 de xuño de 2018. O presidente Luís López Diéguez
LICITACIÓN PÚBLICA PARA A CONTRATACIÓN DO PROXECTO "ACONDICIONAMENTO DA RÚA CAMIÑO DO GORGULLÓN COMO TRAMO URBANO DO CAMIÑO DE SANTIAGO"
ADMINISTRACIÓN LOCAL — Municipal — Pontevedra (Contratos administrativos, 15/01/2018)

1) Entidade adxudicadora: Concello de Pontevedra, Michelena nº 30–36001 Pontevedra. Télf.986804329. contratacion@pontevedra. eu–www.pontevedra. gal–Órgano de contratación: Xunta de Goberno Local. Código NUTS: ES114.2) Obtención da documentación e información: Servizo de Contratación. Teléfono: 986 80 43 00. Fax 886 212843.www.pontevedra.gal – htt://sede. pontevedra. gal 3) Obxecto: acondicionamento da rúa camiño do Gorgullón como tramo urbano do Camiño de Santiago. Prazo execución: 8 meses. Prórroga: No.4) Revisión prezos: No. Variantes: No.5) Códigos CPV08: 45200000-9, 45233200-1, 45233262-3.6) Acreditación solvencias económica e técnica: Efectuaráse a través dos medios que se determinan no artº 11.4 do RD 1098/2001, debéndose xustificar o umbral mínimo que tal precepto establece.7) Procedemento e forma de adxudicación: aberto criterios dous tipos. Anexo II PCAP.8) Orzamento base de licitación: 1.284.343,00 € maís o IVE 269.713,03 €. O orzamento total é de 1.554.055,03 €. Existe o crédito presupostario preciso para atender ás obrigas económicas que se deriven da contratación, con cargo á partida presupostaria 2018-10153361972. Dito importe está cofinanciado polo Fondo Europeo de Desarrollo Regional en el marco del Programa Operativo de Pontevedra, 2014-2020.9) Garantías: Provisional: no. Definitiva: 5%. 10) Presentación de ofertas: cláusulas 6 e 7 do PCAP. Lugar: Oficina de asistencia ao Rexistro do Concello de Pontevedra.11) Criterios de adxudicación e apertura das ofertas: segundo o establecido no prego. — Criterios cuantificables por xuízo de valor: A.1. Plan de obra e protocolo ambiental e de seguridade: de 0 a 10 puntos. A.2. Incremento do prazo de garantía e plan de mantemento: de 0 a 20 puntos. A.2.1 Incremento do prazo de garantía: ata 10 puntos. A.2.2 Plan de mantemento: ata 10 puntos. — Criterios evaluables automáticamente por aplicación de fórmulas: B.1 Oferta económica: de 0 a 40 puntos. B.2 Oferta económica en relación ás melloras a ofertar: de 0 a 30 puntos. Pontevedra, 20 de decembro de 2017 O alcalde, P. D. (Resolución do 21 de abril de 2017) Concelleiro da Área de Contratación e Facenda Raimundo González Carballo
EXPOSICIÓN PÚBLICA DA CONTA XERAL DO EXERCICIO ECONÓMICO 2017–CONCELLO DE BARRO
ADMINISTRACIÓN LOCAL — Municipal — Barro (Presupostos e cadros de persoal, 29/06/2018)

En cumprimento de canto dispón o artigo 212 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, e unha vez que foi debidamente informada pola Comisión Especial de Contas, exponse ao público a Conta Xeral correspondente ao exercicio 2017, por un prazo de quince días, durante os cales e oito máis quen se estimen interesados poderán presentar reclamacións, reparos ou observacións que teñan por convenientes. Á súa vez, estará a disposición dos interesados na sede electrónica deste Concello [ http://barro.sedelectronica. gal ]. Documento asinado electronicamente.
EXPOSICIÓN INICIAL Ó PÚBLICO DO EXPEDIENTE DE MODIFICACIÓN DE CRÉDITO POR CRÉDITO EXTRAORDINARIO Nº 04/CE/2018 FINANCIADO CON REMANENTE LÍQUIDO DE TESOURERÍA PARA GASTOS XERAIS AXUSTADO Á BAIXA
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 02/11/2018)

Aprobado inicialmente polo Pleno da Corporación, en sesión celebrada o día 25 de outubro de 2018, o expediente de modificación de crédito por crédito extraordinario nº 04/CE/2018 por importe de 1.251.527,23 euros, en relación á aplicación orzamentaria relacionada a continuación: Os medios e recursos que han de financiar os aumentos que se propoñen ao amparo do disposto no artigo 177.4 do TRLFL 2/2004 e 36.1 a) do RD 500/90 son os seguintes: Remanente Líquido de Tesourería para Gastos Xerais axustado á baixa, calculado con arreglo ao disposto no establecido nos artigos 101 a 104 do RD 500/90, máis os axustes impostos polo Ministerio de Facenda tal e como aparece recollido no propio informe da Intervención municipal á Liquidación 2017: A finalidade é a amortización parcial anticipada do seguinte préstamo vixente: En cumprimento do disposto nos artigos 169.1 e 177.2 do Real Decreto Lei 2/2004 de 5 de marzo, Texto Refundido da Lei Reguladora de Facendas Locais e disposicións concordantes, exponse ao público na Intervención deste Concello, por prazo de quince días hábiles que comezarán a contarse dende o seguinte ó da inserción do presente Edicto no Boletín Oficial da Provincia, co fin de que durante o mesmo, poidan formularse as reclamacións que se consideren pertinentes, que deberán ser dirixidas ao Sr. Alcalde- Presidente desta Corporación. Dada a urxencia que revisten as actuacións que pretenden acometerse coas seguintes modificacións orzamentarias, farase uso da excepción prevista na base Nº10 das BEO 2018, de forma que transcorrido o prazo de exposición ó público sen que se presentase ningunha reclamación, poderá considerarse definitivamente aprobado o expediente de referencia sen que sexa preciso proceder a publicar a aprobación definitiva tal e como establece o artigo 169.5 do RDL 2/2004, máis que a efectos de inicio do cómputo do prazo para que os interesados poidan interpoñer, se así o estiman, recurso contencioso-administrativo, publícase como quedará a situación do o orzamento para o presente exercicio, resumido por capítulos, despois da aprobación do expediente de modificación de créditos: O alcalde Alberto Varela Paz
APROBACIÓN DEFINITIVA DA MODIFICACIÓN ORZAMENTARIA 3/2018
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 20/06/2018)

Unha vez transcorrido o prazo de información pública sen haberse formulado reclamación algunha en relación co acordo de aprobación inicial do expediente de modificación orzamentaria 3/2018 por transferencia de créditos do Orzamento Xeral deste Concello, en cumprimento do establecido no artigo 169 do Real Decreto Lexislativo 2/2004, de 05 de marzo, faise público o resume da citada modificación: Na Illa de Arousa. O alcalde Carlos Iglesias Cores
PADRÓN AQUALIA 1º TTE/2018
ADMINISTRACIÓN LOCAL — Municipal — Bueu (Recadación, 04/04/2018)

Por decreto da Alcaldía – Presidencia de data 23 de Marzo de 2018 aprobóuse o padrón fiscal presentado por AQUALIA do servicio de abastecemento, saneamento e depuración de augas do Concello de Bueu correspondente ó 1º trimestre do exercicio 2018. Por un importe total de CENTO TRINTA E NOVE MIL CATROCENTOS CINCONTA EUROS CON TRINTA E OITO CENTIMOS (139.450,38 €), sendo o periodo voluntario de cobro desde o día 2 de Abril de 2018 ó 4 de Xuño de 2018 ámbolos dous inclusive de conformidade co previsto nos arts.12 do Texto Refundido da Lei Reguladora das Facendas Locais e 62.3 da Lei Xeral Tributaria. Procédese á exposición pública de dito Padrón durante o plazo de quince días a partir da publicación do anuncio de cobro no Boletín Oficial da Provincia, plazo durante o cal dito padron estará á disposición dos interesados no Concello e nas oficinas de Aqualia para que podan examinalo e presentar cantas reclamaciones estimen oportunas. Contra o acto de aprobación do Padrón podrá interponerse recurso de reposición ante o Alcalde-Presidente no plazo dun mes a contar desde o seguinte ó da finalización do período de exposición pública do Padrón, de conformidade ó lo previsto no artígo 14.2 do Real Decreto Lexislativo 2/2004, do 5 de marzo, polo que se aproba o Texto Refundido de la Ley reguladora das Facendas Locais A repercusión do canon de auga poderá ser obxecto de reclamación económico-administrativa ante a ante o órgano económico – administrativo da Comunidade Autónoma de Galicia (Xunta Superior de Facenda–Consellería de Facenda) no prazo dun mes dende que se entenda producida a notificación mediante a publicación do anuncio de aprobación no Boletín Oficial da Provincia do padrón. A falta de pagamento no período voluntario do sinalado canon dá auga dá Xunta de Galicia suporá a esixencia do canon de auga directamente ao contribuínte pola vía de constrinximento pola consellería competente en materia de facenda da Xunta de Galicia, consonte co disposto no artigo 49.7 do Decreto 136/2012 do 31 de maio, polo que se aproba o Regulamento do canon da auga e do coeficiente de vertedura a sistemas públicos de depuración de augas residuais. DOCUMENTO ASINADO DIXITALMENTE A MARXE.
APROBACIÓN INICIAL EXPEDIENTE MODIFICACIÓN DE CRÉDITOS NA MODALIDADE DE SUPLEMENTO DE CRÉDITOS 1/18
ADMINISTRACIÓN LOCAL — Municipal — Moaña (Presupostos e cadros de persoal, 07/11/2018)

O Pleno do Concello de Moaña, en sesión ordinaria celebrada o día 25 de outubro de 2018, acordou aprobar inicialmente o expediente de modificación orzamentaria nº 42/2018 do Orzamento Xeral do Concello de Moaña para o 2018, na modalidade de suplemento de crédito 1/18 financiado con remanente de tesourería para gastos xerais. En cumprimento do disposto nos artigos 177.2 e 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse o público na Intervención deste Concello, durante un prazo de quince días hábiles, a contar dende o día seguinte ó da inserción do presente edicto no Boletín Oficial da Provincia, co fin de que, durante o mesmo, os interesados poidan examinar o expediente e formular as reclamacións que se estimen oportunas. Se transcorrido dito prazo non se houbesen presentado reclamacións, considerarase aprobado definitivamente dito acordo. Asinado dixitalmente ao marxe.
MODIFICACIÓN DELEGACIÓNS NA XUNTA DE GOBERNO LOCAL
ADMINISTRACIÓN LOCAL — Municipal — Bueu (Outros documentos, notificacións e informacións públicas, 10/10/2018)

Nº Expediente 1653/2016 Procedemento Organización municipal. Mandato 2015-2019 Departamento Secretaría A Alcaldía-Presidencia deste Concello, con data 1 de outubro de 2018, ven de ditar a resolución núm.1196/2018, dispoñendo o seguinte: “ Primeiro.- Modificar o réxime de delegacións das atribucións en materia de contratación, efectuada en favor da Xunta de Goberno Local do Concello, mediante resolución de alcaldía 583/2015 de 17.06.2015, revogando as seguintes atribucións: En todo caso, se mantén a delegación efectuada en favor da XGL respecto das atribucións en materia contractual relativas á aprobación do expediente de contratación e a adxudicación do contrato. Segundo.- Modificar o réxime de delegacións das atribucións en materia de subvencións, efectuada en favor da Xunta de Goberno Local do Concello, mediante resolución de alcaldía 583/2015 de 17.06.2015, revogando a totalidade das atribucións delegadas en materia de subvencións./.” O que se fai público en virtude do disposto no art.44.2 do Real Decreto Lexislativo 2568/86. (documento asinado electronicamente ao marxe).
CORRECCIÓN DE ERROS DO ANUNCIO DA CONVOCATORIA DE SUBVENCIÓNS PARA ACTIVIDADES DE DINAMIZACIÓN, PUBLICADO O 6 DE FEBREIRO
ADMINISTRACIÓN LOCAL — Municipal — Grove, O (Subvencións e axudas, 27/02/2018)

Téndose detectado erros nas bases publicadas de subvencións para Dinamización e Promoción Comercial, de hostalería e Turismo (Expediente 152/2018) no Boletín Oficial da Provincia número 26 do 6 de febreiro de 2018, propóñense as seguinte modificacións: O Grove, a 19 de febreiro de 2018. Documento asinado dixitalmente na marxe. O alcalde José A. Cacabelos Rico
APROBACIÓN INICIAL DE ORDENANZAS MUNICIPAIS
ADMINISTRACIÓN LOCAL — Municipal — Tomiño (Ordenanzas e Regulamentos, 03/10/2018)

O Pleno do Concello de Tomiño, en sesión do 20 de setembro de 2018 acordou provisionalmente a aprobación das seguintes Ordenanzas: O que se fai público a efectos de reclamacións e alegacións polo prazo de 30 días contados a partires da súa publicación no Boletín Oficial da Provincia. De non presentarse as mesmas entenderase definitivamente aprobadas. Igualmente publicarase o oportuno edicto nun periódico dos de maior tirada provincial. En Tomiño, na data que figura na correspondente sinatura electrónica. A alcaldesa Sandra González Álvarez
DH. W36.58915, SOLICITUDE DE INVERSIONES AS CEÑAS, S. L., PARA REHABILITACIÓN E REFORMA DE VIVENDA, NO LUGAR DE A BARCIA, PARROQUIA DE BAIÓN, CONCELLO DE VILANOVA DE AROUSA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 18/12/2018)

As obras solicitadas consisten na rehabilitación de vivenda unifamiliar na parcela 10098 do polígono 323, no lugar de Barcia, parroquia de Baión, Vilanova de Arousa, de 116,64 m2 de superficie construída máis 22,06 m 2 de corredor e altura máxima de 7,5 m, e tamén muro de peche de parcela e fosa séptica fóra da zona de servidume do río Umia. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilanova de Arousa ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 19 de setembro de 2018. O xefe do servizo territorial de Augas de Galicia (P. S. Resoluc. dirección de Augas de Galicia do 20/02/2017) Alberto Bosquet Herreros
INVENTARIO XERAL DE BENS E DEREITOS DA CORPORACIÓN
ADMINISTRACIÓN LOCAL — Municipal — Cañiza, A (Outros documentos, notificacións e informacións públicas, 17/08/2018)

A Pleno do Concello da Cañiza (Pontevedra) en sesión extraordinaria celebrada na data 02.08.2018 aprobou a proposta de revisión e actualización da numeración municipal e a formación do inventario xeral de bens e dereitos da Corporación a data 13 de xullo do exercicio 2018. Coa finalidade de dar a este acordo publicidade procédese a publicación de anuncio no Boletín Oficial da Provincia de Pontevedra e no Taboleiro de Anuncios do Concello para que fronte o mesmo se procedan a presentar as alegacións e reclamacións que se consideren oportunas por un período de tempo de un (1) mes tras o que se resolverá sobre as mesmas o no caso de non producirse reclamacións se entenderá definiticamente aprobado. Documento asinado electrónicamente por MIGUEL A. DOMINGUEZ ALFONSO, Alcalde do Concello de A Cañiza.
DH. A36.46675 CONCESIÓN DUN CAUDAL DE AUGA A AGRUPACIÓN DE COOPERATIVAS LÁCTEAS, S. L., NO CONCELLO DE CALDAS DE REIS (PONTEVEDRA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Subdirección Xeral de Xestión do Dominio Público Hidráulico (Outros documentos, notificacións e informacións públicas, 21/05/2018)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 27 de abril de 2018 e como resultado do expediente incoado ó efecto, outorgóuselle a Agrupación de Cooperativas Lácteas, S. L. (CLESA) unha concesión de 155.472,4 m3 anuais de auga que procede dunha captación do río Umia, no lugar de Soutelo, na parroquia de Saiar (Santo Estevo), no concello de Caldas de Reis (Pontevedra), con destino a uso industrial. O xefe do Servizo de Tramitación Técnico-Administrativa do Dominio Público Hidráulico Rosa Marisol Locubiche El Hajjaji
PADRÓN MERCADOS, 1º TRIMESTRE DO 2018
ADMINISTRACIÓN LOCAL — Municipal — Bueu (Recadación, 12/02/2018)

Aprobado mediante Resolución da Alcaidía de data 2 de Febreiro de 2018 o Padrón Municipal da Taxa polo uso dos bens e instalacións municipais dos Mercados referido ó 1º Trimestre de 2018 exponse ó público por espazo de 15 días, a partires do seguinte día en que este Anuncio fora publicado no Boletín Oficial da Provincia, a efectos de exame e reclamacións. De conformidade co previsto no artigo 12 da Real Decreto Lexislativo 2/2004, de 5 de marzo, reguladora das Facendas Locais, en relación cos artigos 87 e 88 do Regulamento Xeral de Recadación, comunícaselles ós contribuíntes afectados que o período voluntario de cobranza do mencionado Padrón será do 26 de febreiro ao 27 de abril 2018, ámbalas dúas datas inclusive. O importe poderá satisfacerse, consonte co artigo 86 e seguintes do Regulamento Xeral de Recadación a través de calquera Entidade Bancaria, empregando os instrumentos de ingreso (Recibos), que se enviarán ó domicilio declarado do contribuínte por correo ordinario. No caso de perda do devandito instrumento, o obrigado ó pagamento poderá ata o día 27 de abril 2018 obter un duplicado na Oficina de Xestión Tributaria do Concello de Bueu sita na Rúa Eduardo Vincenti nº 53 Baixo–Tlfno.986 39 00 34. Os contribuíntes que a 28 de Marzo de 2018 non recibisen nos seus domicilios os instrumentos de ingreso disporán do mesmo prazo, para os solicitar na oficina indicada, e efectua-lo pagamento nas Entidades Bancarias, posto que a non recepción non exime da obriga do pagamento, e non impide a utilización da vía de constrinximento. O presente anuncio ten carácter de notificación colectiva, ó abeiro do art.102 da vixente Lei Xeral Tributaria. O vencemento do prazo en período voluntario, sen ter satisfeita a débeda, determinará o comenzo do procedemento de constrinximento, a percepción do recargo do 5%, 10% ó 20% e demais conceptos esixibles tal e como se fixa no artigo 128 da Lei Xeral Tributaria e no artigo 91 e seguintes do Regulamento Xeral de Recadación. Contra o acto de aprobación do padrón e das liquidacións incorporadas o mesmo poderá interpoñerse recurso de reposición ante o Alcalde-Presidente no prazo de un mes a contar dende o seguinte o de finalización do período da súa exposición pública de conformidade co previsto no artigo 14 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais. Documento asinado dixitalmente a marxe.
SUBVENCIÓNS CONCEDIDAS POLO SERVIZO DE MEDIO AMBIENTE NO MES DE MARZO DE 2018
ADMINISTRACIÓN LOCAL — Provincial — Deputación Provincial (Subvencións e axudas, 26/03/2018)

En cumprimento do disposto no artigo 18 da Lei 38/2003, de 17 de novembro, xeral de subvencións, 15 da Lei 9/2007, do 13 de xuño, de subvencións de Galicia, e na base 25.16ª do Orzamento Provincial para o ano 2017, publícase listado de axudas concedidas polo Servizo de Medio Ambiente no mes de marzo de 2018. Pontevedra, a 16 de marzo de 2018. O vicepresidente O secretario
COMPOSICIÓN MESA CONTRATACIÓN
ADMINISTRACIÓN LOCAL — Municipal — Vigo (Outros documentos, notificacións e informacións públicas, 21/03/2018)

De conformidade co disposto nos artigos 326 da Lei 9/2017, de 8 de novembro, de Contratos do Sector Público, pola que se transponen ao ordenamiento xurídico español as Directivas do Parlamento Europeo e do Consello 2014/23/UE e 2014/24/UE, de 26 de febreiro de 2014, e 21.4 do Real Decreto 817/2009, de 8 de maio, de desenrolo parcial da Lei de contratos do Sector Público, faise pública a composición da Mesa de Contratación permanente do Concello de Vigo: 1. Presidente: D. David Regades Fernández, concelleiro delegado de Contratación 2. Representante do grupo municipal do Partido Popular: Dª. Maria Puerto Julia Josefina Rivadeneyra Erdocio 3. Representante do grupo municipal da Marea de Vigo: D. Rubén Pérez Correa 4. Titular da Asesoría Xurídica Suplentes: 5. Interventor Xeral: Suplentes: 6. Secretario Xeral do Pleno: 7. Xefe/a do servizo de Contración Suplentes: 8. O responsable do contrato, ou persoa na que delegue.9. Secretario: Dª. Ángela Fernández López, técnica de Administración Xeral Suplentes: O que se fai público para coñecemento xeral, O Concelleiro Delegado de Contratación, D. David Regades Fernández
TEXTO DEFINITIVO DE MODIFICACIÓN DA ORDENANZA FISCAL REGULADORA DA TAXA POLA PRESTACIÓN DO SERVIZO DE SUMIDOIROS
ADMINISTRACIÓN LOCAL — Municipal — Cambados (Ordenanzas e Regulamentos, 26/12/2018)

Rematado o período de exposición pública do anuncio publicado no Boletín Oficial da Provincia número 209, de data 30 de outubro de 2018, referinte ao acordo adoptado polo Pleno do Concello, en sesión celebrada o día 25 de outubro de 2018, sobre modificación da ordenanza fiscal reguladora da taxa pola prestación do servizo de distribución de sumidoiros, sen que se tiveran presentado reclamacións, procede a publicarse o texto íntegro da modificación aprobada definitivamente a efectos da súa entrada en vigor: O Pleno do concello, no uso das facultades concedidas polos artigos 133 e 142 da Constitución, polo artigo 106 da Lei 7/1985, de 2 de abril, Reguladora das Bases do Réxime Local, e polos artigos 15 a 20 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, acorda a modificación da ordenanza fiscal reguladora da taxa pola prestación do servizo de sumidoiros A contía da taxa será a resultante da aplicación das tarifas contidas neste artigo. A modificación da presente Ordenanza Fiscal, unha vez publicada integramente no Boletín Oficial da Provincia, entrará en vigor o 1 de xaneiro de 2019, permanecendo en vigor ata a súa modificación ou derrogación expresa”. DOCUMENTO ASINADO ELECTRÓNICAMENTE
CONTRATACIÓN DO SUBMINISTRO DE MONITORES E ESTACIÓNS DE TRABALLO
ADMINISTRACIÓN LOCAL — Municipal — Vigo (Contratos administrativos, 22/01/2018)

1. Entidade que adxudica: organismo: Concello de Vigo. Dependencia: Administración Electrónica. Nº expediente: 8.364-113.2. Obxecto do contrato: a adquisición de monitores e estacións de traballo (estacións de traballo ofimática e estacións de traballo para CAD) co para a actualización do parque de equipamento informático adicado ao usuario final do Concello de Vigo. División por lotes e número de lotes: Non. Lugar de execución: Vigo. Prazo de execución: 90 días. Prórroga: non 3. Tramitación e procedemento Tramitación: Ordinaria. Procedemento: Aberto.4. Presuposto base: 66.115,70.- euros. IVE a soportar pola administración: 13.884,30 euros.- Orzamento total: 80.000,00 euros.5. Garantías esixidas. a) Provisional: non se esixe. b) Definitiva: sí (5% do prezo de adxudicación do contrato excluído o IVE). c) Complementaria: non se esixe.6. Obtención da documentación e información: www.vigo.org (perfil do contratante), teléfono (986) 810148. Fax: (986) 226206. Data límite para solicitar documentación: ata 7 días antes do día de finalización do prazo de presentación de proposicións.7. Requisitos específicos do contratista: a) Documentos acreditativos da solvencia económica e financeira: Considerarase con solvencia económica e financeira aos licitadores que no conxunto dos últimos tres anos teñan un volume de facturación que sexa igual ou superior ao prezo do contrato, ou, no caso de que o contrato se licite por lotes, ao lote ou lotes aos que presenten proposta. b) Documentos acreditativos da solvencia técnica e profesional: Considerarase acreditada a solvencia se nalgún dos últimos cinco anos acredita subministros por importe igual ou superior ao prezo do contrato. As subministracións efectuadas acreditaranse mediante certificados expedidos ou visados polo órgano competente, cando o destinatario sexa unha entidade do sector público; cando o destinatario sexa un suxeito privado, mediante un certificado expedido por este ou, a falta deste certificado, mediante unha declaración do empresario.8. Presentación de Ofertas: Prazo: o prazo rematará ós 15 días seguintes ó da última publicación do presente anuncio no BOP ou no DOG. Documentación: a esixida na cláusula 12 e 13 do prego de condicións administrativas e no punto 7 das FEC. Lugar de presentación: Rexistro Xeral do Concello de Vigo, Pza. do Rei núm 1 36202 VIGO, ata as 13,30 h. do último día de prazo. Admisión de melloras: non. Prazo da obriga de mante-la oferta: dous meses contados dende o día da apertura de proposicións.9. Apertura Ofertas técnica e económica: entidade, domicilio e localidade: vexase punto 6 do anuncio. Data e hora: se anunciará no perfil do contratante do Concello de Vigo.10. Outras informacións: 11. Páxina web para obtención de información: www.vigo.org Vigo, 3 de xaneiro de 2018. O concelleiro delegado de Contratación P. D. (Decreto 19-06-2015 e Acordo 19-06-2015) David Regades Fernández
FORMALIZACIÓN DAS ACTAS DE OCUPACIÓN DE CLAVE PO/16/047.06, NO CONCELLO DE REDONDELA
XUNTA DE GALICIA — CONSELLERÍA DE INFRAESTRUTURAS E VIVENDA — Servizo Provincial de Pontevedra (Outros documentos, notificacións e informacións públicas, 22/05/2018)

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executar o pagamento dos depósitos previos as persoas propietarias cuxa relación figura exposta no taboleiro de anuncios do concello. Este pagamento corresponde ó expediente de expropiación forzosa instruído para o termo municipal de Redondela, por mor das obras do Proxecto: “Itinerario peonil na marxe dereita da PO-250, punto quilométrico 0+160” A formalización das actas de ocupación terá lugar: Termo municipal de Redondela Lugar: Multiusos da Xunqueira Data: 5 de xuño de 2018 de 10:00 ás 10:30 horas O que se fai público, para xeral coñecemento, advertindo as persoas interesadas que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou o secretario do concello. Pontevedra, 11 de maio de 2018 O xefe do servizo Fausto Núñez Vilar.
APROBACIÓN INICIAL DO EXPEDIENTE DE MODIFICACIÓN DE CRÉDITO NA MODALIDADE DE SUPLEMENTO DE CRÉDITO 3/2018 FINANCIADO CON MAIORES RECURSOS
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 22/11/2018)

O Pleno da Comisión Xestora en sesión extraordinaria de data de 16 de novembro de 2018, adoptou o acordo de aprobar inicialmente o expediente de modificación de crédito na modalidade de suplemento de crédito 3/2018 financiado con maiores recursos, expediente que se expón ao público para o seu examen polos interesados e presentación de reclamacións durante o prazo de 15 días hábiles contados a partires do día seguinte ó da inserción do presente anuncio no Boletín Oficial da Provincia. Vencido o prazo sinalado sen que se presenten reclamacións, a devandita modificación entenderase definitivamente aprobada, de conformidade co disposto nos artigos 169.1 e 177.2 do Texto Refundido da Lei Reguladora das Facendas Locais. Cerdedo-Cotobade, a 16 de novembro de 2018 O Presidente Asdo. Jorge Cubela López
APROBACIÓN DEFINITIVA DE EXPEDIENTES DE MODIFICACIÓN DE CRÉDITOS, CON CARGO AO REMANENTE DE TESOURERIA
ADMINISTRACIÓN LOCAL — Municipal — Ponteareas (Presupostos e cadros de persoal, 28/12/2018)

O día 20 de novembro do 2018, o Pleno do Concello aprobou inicialmente os expedientes de modificación de créditos con números: 63-XERA AMPL-18 (por 820.566,65 euros), 65-XERA-18 (por 147.864,16 euros), 66-XERA-18 (por 90.000,00 euros) e 67-XERA-18 (por 154.999,98 euros), e anunciados neste mesmo Boletín Oficial o día 28 de novembro do 2018, iniciándose un período de exposición pública do expediente por prazo de 15 días. Rematado o antedito prazo de exposición pública, sen que se presentase ningunha reclamación ou alegación, enténdense elevados a definitivos os acordos inicialmente aprobados, de acordo cos artigos 177.2 e 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, e artigos 38.2 e 20.1 do Real Decreto 500/1990, do 20 de abril, polo que se aproba o Regulamento Orzamentario. En consecuencia, e de conformidade co establecido no artigo 169.3 do Real Decreto Lexislativo 2/2004, do 5 de marzo polo que se aproba o texto refundido da Lei Reguladora das Facendas Locais, faise pública a aprobación definitiva dos expedientes de modificación orzamentario con cargo ao remanente de tesourería 63-XERA AMPL-18, 65-XERA-18, 66-XERA-18 e 67-XERA-18, sendo o Orzamento municipal resultante das modificacións, resumido a nivel de capítulos da clasificación económica da estrutura orzamentaria das entidades locais, o seguinte: Contra estas aprobacións definitivas poderase interpor directamente recursos contencioso-administrativos, de acordo co artigo 171 do TRLRFL, no prazo de dous meses contados a partir do día seguinte ao desta publicación, ben ante o Xulgado Contencioso-Administrativo de Pontevedra, ou ben ante o Xulgado do mesmo orde xurisdicional da circunscrición na que teña o seu domicilio o/a interesado/a, a elección do/a demandante, de conformidade co disposto nos artigos 8.1 e 46.1 da Lei 29/1988 do 13 de xullo, reguladora da xurisdición contencioso-administrativa. No entanto o anterior, os/as interesados/as poderán interpor calquera outro recurso que estimen axeitado a Dereito. O ALCALDE-PRESIDENTE Asdo.: Xosé Represas Giráldez
APROBACIÓN PROVISIONAL ORZAMENTO 2019
ADMINISTRACIÓN LOCAL — Municipal — Mondariz-Balneario (Presupostos e cadros de persoal, 06/11/2018)

Aprobouse inicialmente polo Pleno da Corporación, en sesión de 25 de outubro de 2018, o orzamento xeral para o exercicio económico de 2019, o cadro de persoal e a relación de postos de traballo. Segundo o disposto no Art.169.1 do Real Decreto Lexislativo 2/2004, de 5 de marzo polo que se aproba o texto refundido da lei reguladora das facendas locais e disposicións concordantes, exponse ó público na secretaría deste Concello, por prazo de 15 días hábiles, que comezará a contarse dende o seguinte ó da inserción do presente edicto no B. O. P. Durante este prazo poden formularse as reclamacións que se consideren pertinentes. Así mesmo, estará a disposición dos interesados na sede electrónica deste Concello www.mondarizbalneario.es.De conformidade co acordo adoptado o orzamento considerarase definitivamente aprobado se durante o citado prazo non presentan reclamacións. Mondariz Balneario, 25 de outubro de 2018 O alcalde Asdo.: José Antonio Lorenzo Rodríguez
DELEGACIÓN DE COMPETENCIAS DO CONCELLO DE SILLEDA NA DEPUTACIÓN DE PONTEVEDRA PARA DESENVOLVER FACULTADES EN MATERIA DE RECURSOS LOCAIS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 15/10/2018)

O Pleno da Deputación Provincial de Pontevedra, na sesión extraordinaria que tivo lugar o día 14 de setembro de 2018, acordou aceptar, de conformidade co previsto no artigo 7.2 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das facendas locais, a delegación que realizou o Concello de Silleda por acordo do Pleno na sesión de data 20 de febreiro de 2017, das facultades de xestión, inspección, liquidación, recadación e revisión da taxa polo servizo de distribución de auga. A citada delegación realizaranse pola Deputación de Pontevedra a través dos seus servizos tributarios. O que se fai público para xeral coñecemento e demais efectos. Pontevedra, 1 de outubro de 2018.—O deputado delegado área Economía, Facenda e Réxime Interior (Delegación efectuada por R. P. nº 2016007829 de data 25-04-2016), Carlos López Font.—O Secretario, Carlos Cuadrado Romay.
DECLARANDO DESERTA A VENDA DE CHATARRA PROCEDENTE DA ANTIGA DEPURADORA
ADMINISTRACIÓN LOCAL — Municipal — Porriño, O (Contratos administrativos, 07/05/2018)

Por acordo da Xunta de Goberno Local de data 05.04.18, procedeuse á declarar deserta a licitación relativa a venda de material en desuso e chatarra diversa procedente da antiga depuradora, coas seguintes especificidades: www.contratosdegalicia.es O Porriño, a 26 de abril de 2018. A alcaldesa Eva García de la Torre
APROBACIÓN INICIAL DA MODIFICACIÓN DO REGULAMENTO DO MERCADO DE ABASTOS
ADMINISTRACIÓN LOCAL — Municipal — Guarda, A (Ordenanzas e Regulamentos, 04/05/2018)

Aprobada inicialmente a modificación do regulamento do Mercado de Abastos por Acordo do Pleno de data 02.04.2018, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de 30 días hábiles, a contar desde día seguinte á inserción deste anuncio no BOPPO para que poida ser examinada e presentar as reclamacións que se estimen oportunas. Durante este prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello: [ http://aguarda.sedelectronica. gal ] No caso de non presentarse reclamacións no citado prazo, entenderase definitivamente aprobado o Acordo de aprobación da mencionada Ordenanza. Documento asinado dixitalmente á marxe. O alcalde Antonio Lomba Baz
APROBACIÓN DEFINITIVA PRESUPOSTO 2018
ADMINISTRACIÓN LOCAL — Municipal — Valga (Presupostos e cadros de persoal, 07/02/2018)

O Pleno da Corporación Local, en sesión extraordinaria de data 04/12/2017, aprobou inicialmente o Orzamento Xeral e Anexos do exercicio 2018, acordo que pasa a ser definitivo ao non haber reclamación ou suxestión algunha durante o prazo de exposición ao público, sen prexuízo da posibilidade de interposición directa do recurso contencioso-administrativo recollido no artigo 171 do RDLex.2/2004, de 5 de marzo, que aprobou o Texto Refundido da Lei reguladora das Facendas Locais. En cumprimento do disposto no artigo 169.3 da mesma norma, procédese de seguido a efectuar o resumo por capítulos de dito Orzamento, que entrará en vigor unha vez se publique o presente anuncio no Boletín Oficial da Provincia de Pontevedra. Asemade, queda aprobada a plantilla de persoal, coa seguinte composición: En canto ao persoal laboral contratado como peón, de non estar condicionado pola subvención, o custo salarial ascenderá a 700,00 euros incluída á cota patronal, en xornada a tempo parcial de 25 horas semanais por un período de 6 meses sendo os traballos a desenvolver de interese xeral e social. A dispoñibilidade dos créditos queda condicionada á efectiva concesión da subvención e á disposición do crédito necesario. Asinado dixitalmente en data ao marxe. O alcalde, José Mª Bello Maneiro
ACONDICIONAMENTO INTEGRAL DO ENTORNO DA RÚA CRUZ VERMELLA, INCLUÍNDO AS RÚAS CRUZ VERMELLA, PRAZA DA CASTAÑA, SALUSTIANO PORTELA PAZOS, ÁLVARO CUNQUEIRO E PADRE GAITE
ADMINISTRACIÓN LOCAL — Municipal — Pontevedra (Contratos administrativos, 22/01/2018)

1) Entidade adxudicadora: Concello de Pontevedra, Michelena nº 30-36001 Pontevedra. Órgano de contratación: Xunta de Goberno Local.2) Obxecto: mellora integral da zona. Prazo execución: 10 meses.3) Procedemento e forma: aberto criterios II tipos: Anexo II Pcap.4) Orzamento de licitación total: 1.405.716,15 € 5) Garantías: Provisional: No. Prazo garantía: Anexo I Pcap 6) Obtención da documentación e información: S. de Contratación. TLF: 986 80 43 00. Fax 886 212843. e www.pontevedra. gal 7) Presentación de ofertas: Cláusula 7 do PCAP.8) Criterios de adxudicación e apertura das ofertas: Según o establecido nos pregos. Pontevedra, 5 de xaneiro de 2018 O alcalde, PD (resolución do 21 de abril de 2017) O concelleiro da área de contratación e facenda Raimundo González Carballo
DELEGACIÓN DA ALCALDÍA PARA CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Poio (Outros documentos, notificacións e informacións públicas, 05/12/2018)

Ditados autos firmes, con data vinte de novembro de 2018, autorizando a celebración de matrimonio civil pretendido entre D. Paulica Medinabeitia Armiger e Ipar Elortondo Prada. Elixido por parte dos contraintes o Concello de Poio para a celebración e fixada a data para o sete de decembro de 2018 ás 13:00 horas. En virtude coas atribucións conferidas á Alcaldía pola normativa vixente (artigo 21 da Lei 7/85, do 2 de abril, de Bases do Réxime Local, artigo 41 do Real Decreto 2568/1986, do 28 de novembro de 1986, polo que se aproba o Regulamento de Organización, Funcionamento e Réxime Xurídico das Entidades Locais e no artigo 61 da Lei 5/1997, do 22 de xullo, reguladora da Administración Local de Galicia). Delegar na Concelleira Dnª Lidia Salgueiro Piñeiro a celebración do matrimonio civil entre D. Benito Rafael Cortade Verdun e Ipar Elortondo Prada, a celebrar o día sete de decembro de 2018 ás 13:00 horas na Casa do Concello. Manda e asina o Sr. Alcalde Luciano Sobral Fernández, e a Secretaría Xeral dixitalmente a marxe na data que se indica.
APROBACIÓN DEFINITIVA ORZAMENTO 2018
ADMINISTRACIÓN LOCAL — Municipal — Cañiza, A (Presupostos e cadros de persoal, 14/05/2018)

O Pleno do Concello, na sesión extraordinaria que tivo lugar o 14 de marzo de 2018, aprobou inicialmente o Orzamento Xeral do Concello de A Cañiza, así como o correspondente cadro de persoal. Consonte o disposto no artigo 169.1 do RDL 2/2004, de 5 de marzo, polo que se aproba o texto refundido da Lei reguladora das Facendas Locais, o documento foi exposto o público, previo anuncio no Boletín Oficial da Provincia (BOP 58 de 22 de marzo), durante o prazo de 15 días, os efectos de que os interesados puideran examinalo e presentar as reclamacións que se considerasen oportunas. Durante o antedito prazo presentouse unha reclamación con data 16 de abril de 2018 (RE:908). A resolución da reclamación efectuada e a Aprobación Definitiva do Orzamento do Concello de A Cañiza para o exercicio 2018 tivo lugar no Pleno extraordinario do 27 de abril de 2018. De conformidade co disposto nos artigos 169.3 e 169.5 do RDL 2/2004, de 5 de marzo, polo que se aproba o texto refundido da Lei reguladora das Facendas Locais, en concordancia co artigo 20.3 e 20.5 do R. D. 500/1990, do 20 de abril, faise público o resumo por capítulos dos créditos dos estados de ingresos e gastos do Orzamento Xeral deste Concello para o exercicio 2018. Asemade, procédese á publicación do Cadro de Persoal do Concello de conformidade co artigo 127 do Real Decreto Lexislativo 781/1986, do 18 de abril, polo que se aproba o texto Refundido das disposicións legais vixentes en materia de Réxime Local. A) Indemnizacións para os membros da Corporación que no teñan dedicación exclusiva: B) Retribucións para os membros da Corporación que teñan dedicación exclusiva: 1.—O ALCALDE: Percibirá unha cantidade bruta anual de 45.000.—euros, distribuído en 14 mensualidades.2.—O 1º CONCELLEIRO DELEGADO.—Percibirá en concepto de dedicación parcial a cantidade de 10.500.—euros, distribuídas en 12 pagas.3.—O 2º CONCELLEIRO DELEGADO.—Percibirá en concepto de dedicación parcial a cantidade de 10.500.—euros, distribuídas en 12 pagas. C) Cantidade asignada para o funcionamento dos Grupos Políticos: Consígnase na aplicación 912.480 a cantidade de 8.450 euros para as achegas de funcionamento aos grupos políticos de conformidade co seguinte importe: Documento asinado electrónicamente por MIGUEL A. DOMINGUEZ ALFONSO, Alcalde do Concello de A Cañiza.
APROBACIÓN DEFINITIVA DE EXP. SUPLEMENTO DE CRÉDITO 1/2018. MODIFICACIÓN ANEXO DE INVERSIÓNS E DAS BASES DE EXECUCIÓN
ADMINISTRACIÓN LOCAL — Municipal — Vila de Cruces (Presupostos e cadros de persoal, 13/09/2018)

En cumprimento do artigo 169.3, por remisión do 177.2, do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non haberse presentado alegacións durante o prazo de exposición ao público (anuncio no BOP nº 152 de data 8/08/2018), quedou automaticamente elevado a definitivo o acordo plenario de aprobación inicial adoptado con data 27 de xullo de 2018, sobre modificación de Créditos na modalidade de Suplemento de Créditos Nº 1/2018 e modificación do anexo de inversións e das bases de execución. De acordo co establecido no artigo 169.3 do TRLRFL e 20.3 do Real Decreto 500/90, publícase o resumo do Orzamento por capítulos da modificación de créditos aprobada: Capítulo Denominación Importe IV INVERSIÓNS REAIS 21.000,00 Total Suplemento … … … 21.000,00 Capítulo Denominación Importe IV INVERSIÓNS REAIS -21.000,00 Total Baixas … … … -21.000,00 Contra o presente acordo, en virtude do disposto no artigo 113 da Lei 7/1985, de 2 de abril, Reguladora das Bases do Réxime Local e no artigo 171 do Real Decreto Lexislativo 2/2004 de 5 de marzo, polo que se aproba o Texto Refundido da Lei Reguladora das Facendas Locais, os interesados poderán interpoñer directamente recurso contencioso-administrativo perante a Sala do Tribunal Superior de Xustiza de Galicia na forma e prazos establecidos nos artigos 25 e seguintes da Lei 29/1998, de 13 de xullo, Reguladora de dita Xurisdición. Documento asinado electronicamente á marxe.